mteb/MIRACLReranking huggingface dataset:
झिल्ली झिल्ली (membrane) दो स्थानों, दिकों, अंगों, पात्रों या खंडो के बीच स्थित एक पतली अवरोधक परत होती है जो कुछ चुने पदार्थों, अणुओं, आयनों या अन्य सामग्रियों को आर-पार जाने देती है लेकिन अन्य सभी को रोकती है। जीव-शरीरों में ऐसी कई झिल्लियाँ पाई जाती हैं, जिन्हें जैवझिल्लियाँ कहा जाता है। इनका कोशिका झिल्ली और कई ऊतकों को ढकने वाली झिल्लियाँ उदाहरण हैं। इनके अलावा मानवों ने कई कृत्रिम झिल्लियों का निर्माण भी करा है, जिनके प्रयोग से अलग-अलग रसायनों और पदार्थों को अलग करा जाता है। मसलन रिवर्स ऑस्मोसिस (आर ओ) नामक जल-स्वच्छिकरण यंत्र में जल को एक कृत्रिम झिल्ली से निकालकर उस से कई हानिकारक पदार्थों और सूक्ष्मजीवियों को हटाकर पीने योग्य बनाया जाता है।
इस्लाम और हिंसा मुख्य धारा के इस्लामी कानून में हिंसा के उपयोग का विस्तृत रूप में यह निर्धारण किया गया है, उदाहरण के लिए अपने घर-परिवार में हिंसा का प्रयोग, शारीरिक दण्ड और मृत्युदण्ड देना आदि। इतना ही नहीं, यह भी बताया गया है कि कब, कैसे और किसके विरुद्ध युद्ध करना चाहिए।
ऐरिक्सन द्वारा प्रतिपादित मनोसामाजिक विकास के चरण (५) पहचान बनाम पहचान भ्रान्ति (Fidelity: identity vs. role confusion) - यह ऐरिक्सन का पाँचवा विकासात्मक चरण है, जिसका अनुभव किशोरावस्था के वर्षां में होता है। इस समय व्यक्ति को इन प्रश्नों का सामना करना पड़ता है कि वो कौन है? किसके संबंधित है? और उनका जीवन कहां जा रहा है? किशोरों को बहुत सारी नई भूमिकाएं और वयस्क स्थितियों का सामना करना पड़ता है जैसे व्यावसायिक और रोमेंटिक। उदाहरण के लिए अभिभावकों को किशोरों की उन विभिन्न भूमिकाओं और एक ही भूमिका के विभिन्न भागों का पता लग सकता है, जिनका वह जीवन में पालन कर सकता है। यदि इसके सकारात्मक रास्ते पता लगाने का मौका न मिले तब, पहचान भ्रान्ति की स्थिति हो जाती है।
किशोर अपराध किशोर बालक अपराध क्यों करते है, इस संबंध में विभिन्न मत हैं। मानवशस्रियों (ऐंथ्रोपालोजिस्ट्स्) ने यह निष्कर्ष निकाला है कि अपराध का संबंध वंशानुक्रम, शारीरिक बनावट एवं जातिगत विशेषताओं से है। इसी कारण अपराधी जाति (क्रिमिनल ट्राइब्ज़) के सभी व्यक्ति एक ही जातिगत विशेषताओं और एक सी शारीरिक बनावट के होते हैं तथा वे एक सा अपराध करते हैं। शरीरवैज्ञानिकों का मत भी इसी से मिलता जुलता है। उनके मतानुसार विशेष प्रकार की शारीरिक बनावट और प्रक्रियावाला व्यक्ति विशेष प्रकार का अपराध करेगा। किंतु मनोविज्ञान ने सिद्ध किया है कि अपराध का संबंध न तो उत्तराधिकार से होता है और न शारीरिक बनावट से ; उत्तराधिकार में केवल शारीरिक विशेषताएँ ही प्राप्त होती हैं, उनका व्यक्ति की भावनाओं, आकांक्षाओं, प्रवृत्तियों एवं बुद्धि से सीधा संबंध नहीं होता। समाजशास्रियों का कथन है कि अपराध का जन्मदाता दूषित वातावरण, यथा---गरीबी, उजड़े परिवार, अपराधी साथी आदि है। किंतु आधुनिक मनोवैज्ञानिक शोधों द्वारा यह जाना गया है कि एक ही वातावरण ही नही वरन् एक ही परिवार में पले, एक ही मातापिता के बच्चों में से एकआध ही अपराधी होता है, सभी नहीं। यदि अपराध का जन्मदाता वातावरण होता है तो अन्य भाई बहिनों को भी अपराधी बनना चाहिए।
समर कैम्प (ग्रीष्मकालीन शिविर) भारत में समर कैम्पों का आयोजन बहुत कम होता है। बच्चों और किशोर-किशोरियों के समर कैम्प भारत के उत्तरी भागों में लोकप्रिय हैं जबकि दक्षिणी भागों में इस चलन की शुरुआत केवल लगभग दो साल पहले ही हुई है। तमिलनाडु के ऊटी में सात से सोलह साल के बच्चों के लिए फ्रोलिकबूनीज़ (बैंगलोर से पांच घंटे की ड्राइव पर) नामक एक समर कैम्प का आयोजन किया जाता है। हर कैम्प की अवधि सात दिन है। क्रियाकलापों में जंगल यात्रा, पैदल यात्रा, पक्षियों को देखना, मछली पकड़ना, वन्य जीवन का पता लगाना, घुड़सवारी करना, हवाई जहाज का मॉडल बनाना, खगोल विज्ञान और व्यक्तित्व विकास शामिल हैं। व्यक्तित्व विकास में विभिन्न विषयों पर छः सत्र शामिल हैं जैसे समय प्रबंधन, स्वस्थ खान-पान की आदत, स्मरण शक्ति एवं एकाग्रता, आज्ञाकारिता एवं ईमानदारी, नेतृत्व कौशल एवं विकास और लक्ष्य निर्धारण एवं प्राप्ति. अधिक जानकारी के लिए www.frolicboonies.com पर जाएँ या 09448467888 पर फोन करें.
बाल विकास शारीरिक गतिविधि की क्षमताओं में बचपन के दौरान मोटे तौर पर युवा शिशु की परिवर्ती (अनजानी, अनैच्छिक) गतिविधि पद्धतियों से बचपन और किशोरावस्था की अति कुशल स्वैच्छिक गतिवधि विशेषता में परिवर्तन होता है। (बेशक, बड़े बच्चों और किशोर-किशोरियों में विकासशील स्वैच्छिक गतिविधि के अलावा कुछ परिवर्ती गतिविधियां भी अवश्य मौजूद रहती हैं।)
युवावस्था विशुद्ध अर्थ में, "युवावस्था" शब्द (लैटिन शब्द "प्यूबरेटम" (puberatum) (परिपक्वता, मर्दानगी की उम्र)) किशोर के मनोसामाजिक और सांस्कृतिक पहलू के विकास की बजाय यौन परिपक्वता के शारीरिक परिवर्तनों से संबंधित है। किशोरावस्था बचपन और वयस्कता के बीच की मनोसामाजिक और सामजिक परिवर्तनों की अवधि है। किशोरावस्था काफी हद तक युवावस्था की अवधि में व्याप्त रहती है, किन्तु इसकी सीमाएं ठीक से परिभाषित नहीं की गयी हैं और यह युवावस्था के शारीरिक परिवर्तनों की बजाय किशोरावस्था के वर्षों के मनोसामाजिक तथा सांस्कृतिक विशेषताओं के विकास से अधिक संबंधित है।
बिबियन मेंटेल 2012 में मेंटल ने शारीरिक रूप से विकलांग बच्चों और किशोरों को सामान्य रूप से, साथ ही साथ विशेष रूप से चरम बोर्ड खेलों में शामिल होने के लिए (जारी रखने के लिए) प्रोत्साहित करने, प्रेरित करने और प्रेरित करने के लिए अपनी खुद की "मानसिकता नींव" की स्थापना की। इस दृष्टिकोण से, और फाउंडेशन के स्वयंसेवकों द्वारा सहायता प्राप्त, वह शारीरिक रूप से विकलांगों के मानसिक और शारीरिक विकास में सकारात्मक योगदान देना चाहती थी। उस वर्ष, उसने पैर के विच्छेदन के बाद अपने पुनर्वास के दौरान पैरा-एथलीट फ्लेर जोंग को भी कोचिंग दी।
बाल विकास मनोविश्लेषकों के कथनानुसार बालक का वासनात्मक विकास पांच वर्ष की अवस्था में ही हो जाता है। इसके बाद उसकी काम वासना अंतर्हित हो जाती है। वह तेरह वर्ष में फिर से जाग्रत होती है और इस बार जाग्रत होकर सदा बढती ही रहती है। इसके कारण बालक का किशोर जीवन बड़े महत्व का होता है। इसके पूर्व के जीवन में बालक का भावात्मक विकास रुक जाता है, परंतु उसका शारीरिक और बौद्धिक विकास जारी रहता है। किशोरावस्था में बालक का सभी प्रकार का विकास पूर्णरूपेण होता है।
आँगनवाडी ने आँगनवाड़ी कार्यकर्ताओं (ए॰डब्ल्यू॰डब्ल्यू॰) की जिम्मेदारियों के लिए दिशानिर्देश निर्धारित किए हैं। इन में शामिल है, इस कार्यक्रम को निष्पादित करने, सभी परिवारों के नियमित रूप से त्वरित सर्वेक्षण करने, पूर्व-स्कूल की गतिविधियों का आयोजन करने, बच्चों को विशेष रूप से गर्भवती महिलाओं को स्तनपान कराने के लिए स्वास्थ्य और पोषण शिक्षा प्रदान करने, आदि को बढ़ावा देने के लिए, परिवार नियोजन, बच्चे के विकास और विकास के बारे में माता-पिता को शिक्षित करना, (के॰एस॰वाई॰) के क्रियान्वयन और सामाजिक जागरूकता कार्यक्रमों आदि के आयोजन द्वारा किशोर लड़कियों और माता-पिता को शिक्षित करने में सहायता करना, बच्चों में विकलांगों की पहचान करना मुख्य कार्य है।
किशोर अपराध निष्कर्ष यह कि बच्चा चाहे शारीरिक कमजोरी से पीड़ित हो, उसकी बुद्धि कम हो, उसके माता पिता अपराधी हों, उसका वातावरण खराब हो, उसी उपलब्धियाँ निम्न स्तर की हों, फिर भी वह तब तक अपराधी नहीं बनेगा, जब तक कि वह अपनी स्थिति से असंतुष्ट न हो और असंतोष को दूर करने के उसके समाजस्वीकृत प्रयास असफल न हो चुके हों।
व्यक्तित्व कई विद्यालयों में संतुलित शिक्षा नहीं दी जाती। आज की शिक्षा प्रणाली में यह सबसे बड़ा दोष है। बालक के मानसिक और शारीरिक विकास पर समुचित ध्यान नहीं दिया जाता बल्कि उसके पाठ्यक्रम की कितनी ज्यादा पुस्तकें बढ़ाई जाये इस पर ध्यान दिया जाता है। बालक के बस्ते का बोझ, गृह कार्य की मार बालक के सर्वांगीण विकास में बाधक बनती है। और उसके सन्तुलित व्यक्तित्व विकास, सर्वांगीण विकास और मूल्यों के विकास के लिए विद्यालय में संतुलित एवं नैतिक शिक्षा दी जानी चाहिए। प्रायोगिक आधारित शिक्षा मूल्य-परक शिक्षा, अनेकान्त धार्मिक शिक्षा तथा शारीरिक विकास की शिक्षा भी बालक के व्यक्तित्व के विकास में बहुत सहायक होती है।
विवाह संस्कार समय रहते इस बढ़ती हुई प्रवृत्ति को रोका जाना चाहिए और शारीरिक आकषर्ण की उपेक्षा कर सद्गुणों तथा सद्भावनाओं को ही विवाह का आधार पूवर्काल की तरह बने रहने देना चाहिए। शरीर का नहीं आत्मा का सौन्दयर् देखा जाए और साथी में जो कमी है, उसे प्रेम, सहिष्णुता, आत्मीयता एवं विश्वास की छाया में जितना सम्भव हो सके, सुधारना चाहिए, जो सुधार न हो सके, उसे बिना असन्तोष लाये सहन करना चाहिए। इस रीति-नीति पर दाम्पत्य जीवन की सफलता निर्भर है। अतएव पति-पतनी को एक-दूसरे से आकषर्ण लाभ मिलने की बात न सोचकर एक-दूसरे के प्रति आत्म-समपर्ण करने और सम्मिलित शक्ति उत्पन्न करने, उसके जीवन विकास की सम्भावनाएँ उत्पन्न करने की बात सोचनी चाहिए। चुनाव करते समय तक साथी को पसन्द करने न करने की छूट है। जो कुछ देखना, ढूँढ़ना, परखना हो, वह कार्य विवाह से पूर्व ही समाप्त कर लेना चाहिए। जब विवाह हो गया, तो फिर यह कहने की गुंजाइश नहीं रहती कि भूल हो गई, इसलिए साथी की उपेक्षा की जाए। जिस प्रकार के भी गुण-दोष युक्त साथी के साथ विवाह बन्धन में बँधें, उसे अपनी ओर से कर्त्तव्यपालन समझकर पूरा करना ही एक मात्र मार्ग रह जाता है। इसी के लिए विवाह संस्कार का आयोजन किया जाता है। समाज के सम्भ्रान्त व्यक्तियों की, गुरुजनों की, कुटुम्बी-सम्बन्धियों की, देवताओं की उपस्थिति इसीलिए इस धर्मानुष्ठान के अवसर पर आवश्यक मानी जाती है कि दोनों में से कोई इस कत्तर्व्य-बन्धन की उपेक्षा करे, तो उसे रोकें और प्रताड़ित करें।
राष्ट्रीय पाठ्यचर्या रूपरेखा- 2005 NCF को भूतकाल में व्यक्त विचारों को ध्यान में रखते हुए बनाया गया थाNCF ने ध्यान केंद्रित कियासीखना एक सुखद कार्य होना चाहिए जहाँ बच्चों को यह महसूस होना चाहिए कि वे मूल्यवान हैं और उनकी आवाज़ सुनी जाती है। पाठ्यक्रम संरचना और स्कूल को छात्रों को सुरक्षित और मूल्यवान महसूस करने के लिए स्कूल को संतोषजनक स्थान बनाने के लिए डिज़ाइन किया जाना चाहिए। पाठ्यक्रम पर ध्यान देना चाहिए समग्र व्यक्तियों में शारीरिक और मानसिक विकास और साथ ही साथ साथ सहकर्मी बातचीत को बढ़ाने के लिए छात्रों का विकास।
मनोविकारविज्ञानी नीदरलैंड में उम्मीदवार को चिकित्सा स्कूल को पूरा करना आवश्यक होता है: 6 वर्ष के विश्वविद्यालय कार्यक्रम के बाद उम्मीदवार डी "डॉक्टरानडस इन डे जीनीसकुंडे" या "मास्टर ऑफ मेडिसीन" की उपाधि प्राप्त करता है। मेडिकल स्कूल के बाद, किसी उम्मीदवार को चिकित्सा चिकित्सक के रूप में प्रमाणित किया जाता है। एक सख्त चयन कार्यक्रम के बाद कोई उम्मीदवार मनोरोग विज्ञान का विशेषज्ञ हो सकता है: एक 4,5 साल की विशेषज्ञता के बाद. इस विशेषज्ञता के दौरान, उम्मीदवार को 6 महीने तक सामाजिक मनोविज्ञान के क्षेत्र में होना अनिवार्य होता है, अपने स्वयं के पसंदीदा क्षेत्र में 12 महीने तक रहना होता है (जो शिशु मनोविज्ञान, न्यायिक मनोविज्ञान, शारीरिक चिकित्सा या चिकित्सा अनुसंधान हो सकता है) और वयस्क मनोविज्ञान के विभिन्न क्षेत्रों में तीन साल के अनिवार्य प्रशिक्षण में रहना होता है (बंद वार्डों में तीव्र मनोरोग विज्ञान की श्रेणी से लेकर आउटपेशेंट मनोरोग विज्ञान तक). यदि कोई एक शिशु और किशोर मनोचिकित्सक बनना चाहता है, तो उसे 2 वर्ष की अवधि की एक अतिरिक्त विशेषज्ञता हासिल करनी होती है। संक्षेप में इसका मतलब है कि कम से कम 10,5 वर्षों के अध्ययन के बाद कोई उम्मीदवार मनोचिकित्सक बन सकता है और यदि कोई शिशु और किशोर मनोचिकित्सक बनना चाहता है तो यह अवधि 12,5 वर्षों तक की हो सकती है।
शुभदा समाज में यह समझ विकसित होनी चाहिए कि बचपन से ही नहीं, गर्भकाल से सही विकास ही समूचे विकास का आधार है। गर्भकाल के जीवन का शुरूआती समय शारीरिक और मानसिक स्वास्थ्य और पोषण के लिए बहुत महत्वपूर्ण होता है, इस सुरक्षा कार्यक्रम का सर्वाधिक जोर इसी बात पर है।
कोलबर्ग का नैतिक विकास का सिद्धान्त चरण 4 : सामाजिक व्यवस्था बनाए रखने पर आधारित नैतिक चिन्तन - यह कोलबर्ग के सिद्धांतों की चौथी अवस्था है। इस स्थिति में लोगों के नैतिक विकास की अवस्था सामाजिक आदेश, कानून, न्याय और कर्त्तव्यों पर आधारित होती है जैसे किशोर सोचते हैं कि समाज अच्छे से चले इसके लिए कानून के द्वारा बनाए गए दायरे के अन्दर ही रहना चाहिए।
शारीरिक दण्ड अमेरिकन साइकोलॉजिकल एसोसिएशन, स्कूलों, किशोर सुधारगृहों, बच्चों की देखभाल वाले नर्सरी और अन्य सभी सरकारी या गैरसरकारी संस्थाओं में, जहां बच्चों की देखभाल की जाती है और उन्हे शिक्षित किया जाता है, शारीररिक दंड का विरोध करता है। उसका दावा है कि शारीरिक दंड हिंसक और अनावश्यक है, यह आत्म सम्मान को कम कर सकता है और अवांछित व्यवहार को कम करने की बजाय शत्रुता और क्रोध को पैदा करने का उत्तरदायी है। अमेरिकन साइकोलॉजिकल एसोसिएशन (APA) का यह भी कहना है कि शारीरिक दंड बच्चों को संभवत: शारीरिक हिंसा के लिए प्रशिक्षित करता है।
समानता धीरे-धीरे यह समझा और स्वीकार किया जाने लगा कि समानता का मतलब यह होना चाहिए कि समाज में कोई भी इतना गरीब न हो कि उसके पास बुनियादी आवश्यकताओं की पूर्ति के साधन न हों और मानसिक तथा शारीरिक विकास के लिए उसे प्राथमिक अवसर सुलभ न हों। रूसो के शब्दों में कहें तो "समानता से हमारा मतलब यह नहीं होना चाहिए प्रत्येक व्यक्ति को बिल्कुल बराबरी की सत्ता और धन प्राप्त होना चाहिए, बल्कि उसका मतलब यह होना चाहिए कि कोई भी नागरिक इतना धनवान न हो कि वह दूसरों को खरीद ले और किसी भी नागरिक को इतना निर्धन न होना चाहिए कि वह बिकने के लिए मजबूर हो जाए।"'
क्रीडा यह तथ्य कि 'बच्चे कुछ करने से ही सीखते है' का अर्थ यह नहीं है कि पालनकर्ता की उसमें कोई भूमिका ही नहीं है। सबसे पहले पालनकर्ता की आवश्यकता इसलिए है कि वह बच्चों को उनकी खोज समझाने में मदद कर सके। द्वितीय, पालनकर्ता बच्चे की खोज को विस्तृत कर सकती है। बच्चे नया सीखते हैं जब उन्हें खेल सामग्री से खेलने दिया जाता है और स्वयं कुछ करने के लिए प्रोत्साहित किया जाए। अंत में, पालनकर्ता को सदैव इस बात की प्रतीक्षा नहीं करनी चाहिए कि बच्चे स्वयं कुछ भी करें। उसे बच्चों के लिए ऐसी परिस्थितियों का आयोजन करना चाहिए जिनके द्वारा बच्चे नया सीख सकें। जब पालनकर्ता ऐसा कर रही हो तो उसे बच्चों की रूचि और संज्ञानात्मक विकास के स्तर को भी ध्यान में रखना चाहिए। इस प्रकार पालनकर्ता बच्चों को खेल के माध्यम से रंग, आकार, अंक, मौसम, विभिन्न प्रकार की चिड़ियों और पौधों इत्यादि के बारे में जानने में मदद कर सकती है। खेल द्वारा बच्चे छोटी, लंबी और ठिगनी, हलकी और भारी जैसी संकल्पनाओं से भी परिचित होते हैं। जिस प्रकार ज्ञानात्मक विकास के लिए पालनकर्ता को क्रियाकलाप आयोजित करना है उसी प्रकार अन्य क्षेत्रों में विकास प्रोत्साहित करने के लिए भी पालनकर्ता को विकास अनुसार क्रियाकलाप आयोजित करने चाहिए।
शारीरिक दण्ड घरेलु शारीरिक दंड अर्थात् बच्चों और किशोरों को आमतौर पर अपने माता पिता के द्वारा दिये जाने वाले दंडों को आम तौर बोल चाल की भाषा में "पिटना", "कोड़े से मारना", "मारना" और "थप्पड़ मारने" के रूप में संदर्भित किया जाता है।
किशोरावस्था किशोर बालक का बौद्धिक विकास पर्याप्त होता है। उसकी चिंतन शक्ति अच्छी होती है। इसके कारण उसे पर्याप्त बौद्धिक कार्य देना आवश्यक होता है। किशोर बालक में अभिनय करने, भाषणा देने तथा लेख लिखने की सहज रुचि होती है। अतएव कुशल शिक्षक इन साधनों द्वारा किशोर का बौद्धिक विकास करते हैं।
भोजन भोजन में पाए जाने वाले कुछ तत्व हैं - कार्बोहाइड्रेट, प्रोटीन, वसा और तेल, विटामिन और खनिज। इसके अतिरिक्त भोजन में सभी पोषक तत्व होने चाहिए ; अर्थात् मांसपेशियों और उत्तकों को सबल बनाने के लिए प्रोटीन, ऊर्जा या शक्ति प्रदान करने के लिए कार्बोहाइड्रेट और वसा, मजबूत हडि्डयों और रक्त के विकास के लिए खनिज लवण और स्वस्थ जीवन एवं शारीरिक विकास के लिए विटामिन।
किशोर अपराध 5. शारीरिक हानि
देवी चंद खेल एक ऐसा शब्द है जिसका सम्बंध सिर्फ़ ह्मारे मनोरंजन से ही न होकर हमारे शारीरिक और मानसिक विकास से भी होता है। किसी भी चीज़ में शिखर तक पहुँचने के लिए शारीरिक बल और मानसिक शांति का होना आवश्यक है। जीवन के इस सफ़र में हर व्यक्ति शिखर पर पहुँचने की चाह रखता है। लेकिन सभी को पूर्ण सफलता नहीं मिल पाती है। जो लोग अपने लक्ष्य की ओर हमेशा सक्रिय, सचेत और पूर्ण रूप से समर्पित रहते हैं उन्हे सफलता अवश्य मिलती है।  =निजी जीवन=
बैडमिंटन सन् 1992 से, पांच प्रकार के आयोजनों के साथ बैडमिंटन एक ओलम्पिक खेल रहा है: पुरुषों और महिलाओं के एकल, पुरुषों और महिलाओं के युगल और मिश्रित युगल, जिसमें प्रत्येक जोड़ी में एक पुरूष और एक महिला होती है। खेल के उच्च स्तर पर, खेल उत्कृष्ट शारीरिक फिटनेस की मांग करता है: खिलाड़ियों को एरोबिक क्षमता, दक्षता, शक्ति, गति और दुरूस्तता की आवश्यकता होती है। यह एक तकनीकी खेल भी है, इसमें अच्छे संचालन समन्वय और परिष्कृत रैकेट जुम्बिशों के विकास की ज़रुरत होती है।
सरस्वती शिशु मंदिर राष्ट्रीय स्वयंसेवक संघ द्वारा संचालित विद्या भारती के विद्यालयों को सरस्वती शिशु मंदिर एवं ""सरस्वती विद्या मंदिर"" कहते हैं। संघ परिवार सरस्वती शिशु मंदिर की शिक्षा प्रणाली को अभिनव रूप में मानते हुवे इसका प्रसार करता है। इसे अंतर्राष्ट्रीय स्तर पर भी प्रसिध्दि मिली है। विद्यार्थियों के सर्वांगीण विकास के लिए सरस्वती शिशु मंदिर अच्छा विकल्प स्वीकार किया जा सकता है। यहां क‌इ प्रकार कि प्रतियोगिता का आयोजन किया जाता है जैसे : बौद्धिक, शारीरिक, वैदिक मंच आदि
नवल किशोर शर्मा • स्वर्ण जयंती समारोह मनाने के लिए राष्ट्रीय और अंतर्राष्ट्रीय खेल आयोजनों कवि सम्मेलन और मुशायरा आदि का आयोजन और अनेक ग्रंथों के प्रकाशन में सहयोग । उन्हें भारतीय संस्कृति और इसके विकास और संस्कृत भाषा में गहरी दिलचस्पी थी । सक्रिय राजनीति से लगभग विदा लेने के बाद पंडित जी को अशोक गहलोत की सरकार ने जिस महत्वपूर्ण समिति का भार सौंपा वह था : राजस्थान स्वर्ण जयंती महोत्सव समिति द्वारा एक प्रकाशन-समिति बनाया जाना| इस उच्च स्तरीय समिति के सदस्य थे- भूतपूर्व मुख्यमंत्री शिवचरण माथुर, जाने माने स्वाधीनता सेनानी सूरज प्रकाश 'पापा', प्रसिद्ध पत्रकार सीताराम झालानी, विद्वान भूतपूर्व आई ए एस अधिकारी लक्ष्मीचंद गुप्ता, कन्हैयालाल कोचर और हेमन्त शेष, जो इस समिति के सदस्य-सचिव बनाये गए ! पंडित जी के कहने पर ही सूरज प्रकाश 'पापा' ने हेमन्त शेष के साथ पोर्ट ब्लेयर में पड़ाव डालते हुए अंडमान की प्रख्यात सेल्युलर जेल का कई दिन तक अध्ययन किया और यहाँ से एक संग्रहालय और पुस्तकों के लिए इतिहास सामग्री जुटाई | अध्यक्ष नवल किशोर जी ने बाद में इस समिति के माध्यम से राजस्थान के स्वाधीनता सेनानियों और आज़ादी की लड़ाई के इतिहास को पुस्तकों और ग्रंथों के रूप में विशेषज्ञों से लिखवा कर प्रकाशित करना अपना पूर्ण कालिक लक्ष्य बनाया और सौ से भी ज्यादा पुस्तकें समिति के सदस्य-सचिव की देखरेख में मौलिक तौर पर लोगों से लिखवा कर छपवाईं | राजस्थान को यह उनका एक और ऐतिहासिक सारस्वत योगदान कहा गया|
यौवनारम्भ मानव की ग्रोथ व विकास यह जन्म से लेकर(उसके भी पहले गर्भधारणा से) शुरू हुआ तो भी उसका भ्रूण, शिशु/नवजात अर्भक, शिशु, बालक, कुमार, किशोर, तरुण, प्रौढ, वृद्ध, इत्यादी अनेक टप्पों से जाना होता है।दसवे वर्ष से लेकर सोलह से बीस वर्ष के संक्रमण के कालखंड को किशोरवय कहते हैं। इस कालखंड में अपरिपक्व बालक (कुमारा) की पूर्ण शारीरिक ग्रोथ होकर मानसिक-सामाजिक दृष्टि से प्रगल्भ प्रौढ व्यक्ती में रूपांतर होता है। इसी अायु में होने वाले व्यक्ति की लैंगिक ग्रोथ और विकास के टप्पे को प्युबर्टी(यौवनावस्था)कहते हैं। पौगंडावस्था (Puberty) यह लैंगिक संक्रमण का कालखंड है। सामान्य रूप से लडकियों में इस कालखंड की शुरुआत 10 से 11इस उम्र में होती है और 15 से 17 वर्ष तक लैंगिक विकास पूर्ण होकर यह कालखंड समाप्त होता है। उम्र के लगभग 12 से 13 वर्ष में पहली बार [मासिक धर्म] यह इस कालखंड का महत्त्वपूर्ण टप्पा है। लडकों में इस कालखंड की शुरुआत थोडी देर से, उम्र के 11 से 12इस वर्ष में होती है और 16 से 18 इस वर्ष तक यह कालखंड समाप्त होता है। इसमें उम्र के 13 वर्ष के लगभग पहले वीर्यस्खलन होना इस कालखंड का महत्त्वपूर्ण टप्पा है।
राष्ट्रीय पाठ्यचर्या रूपरेखा- 2005 छात्रों के समग्र विकास के बारे में लाने के लिए, पर्याप्त पोषण, शारीरिक व्यायाम और अन्य मानसिक सामाजिक आवश्यकताओं को संबोधित किया जाता है, योग और खेल में भागीदारी की आवश्यकता होती है। सीखने को सुखद बनाया जाना चाहिए और वास्तविक जीवन के अनुभवों से संबंधित होना चाहिए सीखने में अवधारणाओं और गहरी समझ को शामिल करना चाहिए। किशोरावस्था छात्रों के लिए एक कमजोर उम्र है और पाठ्यक्रम को छात्रों को तैयार करना चाहिए और सामाजिक और भावनात्मक समर्थन के लिए समर्थन प्रदान करना चाहिए जो सकारात्मक व्यवहार को प्रोत्साहित करेगा और उन परिस्थितियों से निपटने के लिए आवश्यक कौशल प्रदान करेगा जो उनके जीवन, साथियों के दबाव और लिंग स्टीरियोटाइप में मुठभेड़ करते हैं।
समर कैम्प (ग्रीष्मकालीन शिविर) वेट लॉस या "फैट" कैम्पों अर्थात् वजन कम करने या चर्बी घटाने वाले शिविरों का आयोजन रातभर कैम्पिंग करने वाले बच्चों और किशोर-किशोरियों के लिए किया जाता है जिसके तहत वे समर कैम्प का अनुभव प्राप्त करने के दौरान वजन कम करने और उसे अपने आप से दूर करने के बारे में सीखते हैं।
नवल किशोर शर्मा दौसा की खादी का आज पूरे देश में नाम है। यहां के बुने कपड़े का 1947 में आजादी के समय दिल्ली के लालकिले पर झण्डा लहराया था वह दौसा में ही बना था। दौसा की खादी में पण्डित नवल किशोर शर्मा ने बड़ा योगदान दिया था। वे 40-50 वर्षों से भी अधिक समय से खादी आंदोलन सहकारी आंदोलन, आदिवासी कल्याण के विकास और रचनात्मक कार्यों से जुड़े हुए थे । वे खासकर ग्रामीण युवाओं की बेरोजगारी की समस्या से चिंतित रहते थे और खादी संस्थाओं के माध्यम से ग्रामीण कारीगरों और ग्रामीण युवाओं को कुटीर उद्योग लगाने के लिए प्रोत्साहित करना चाहते रहे रहे । । वह उद्योग मंदिर, आमेर के संचालक-मंडल के सक्रिय सदस्य भी रहे । यही कारण है कि खादी बाग में उनकी याद में हर वर्ष पुण्यतिथि मनाई जाती है।
किशोर अपराध बच्चों के शरीर और स्वास्थ्य का संबध उसके वंशानुक्रमण से भी है जो कि उसकी शारीरिक और सामाजिक भूमिकाओं को प्रभावित करता है, इटली के अपराधाशास़ी लोम्ब्रोसो ने तो अपराधी प्रवृति को व्यक्ति की शारीरिक विशेषताओं से जनित ही माना था। गोडाई, रिचार्ड डुग्डेल एवं इस्टा बुक ने कालिकाक और ज्यूक परिवारों का अध्ययन करके पाया कि ये परिवार शारीरिक दृष्टि से क्षत थे तथा इन परिवारों की सभी पीढ़ियां अपराधी थी। भारत में भूतपूर्व अपराधी जनजातियों को भी वंशानुक्रमण के आधार पर अपराधी घोषित किया गया था, अपराधी को वंशानुक्रमण की देन मानने वाले विद्वान मेण्डल के वंशानुक्रमण के सिद्धान्त से प्रभावित थे।
द्वितीय चीन-जापान युद्ध अपै्रल 1927 ई. में बैरन तनाका जापान का प्रधानमंत्री बना। तनाका शक्ति के प्रयोग के द्वारा जापान के उद्योगों को विकास करना चाहता था। जापान की नीति क्या होनी चाहिए, इस विषय पर तनाका ने एक गुप्त सम्मेलन का आयोजन किया जिसमें जापान के सेनाध्यक्षों तथा वित्त और युद्ध विभागों के अधिकारियों ने भाग लिया था। कहा जाता है कि इस सम्मेलन के निर्णय के आधार पर स्मरण पत्र तैयार किया गया। इस स्मरण पत्र को ‘तनाका स्मरण-पत्र’ कहा गया और सम्राट की स्वीकृति के लिए इसे 25 जुलाई, 1927 ई. को प्रस्तुत किया गया। इस स्मरण-पत्र में कहा गया था कि अगर जापान विकास करना चाहता है और अपने अस्तित्व की रक्षा करना चाहता है तो उसे कोरिया, मंचूरिया, मंगोलिया और चीन की आवश्यकता है। इतना ही नहीं, जापान को संपूर्ण एशिया और दक्षिण सागर के प्रदेशों को भी जीतना आवश्यक होगा। स्मरण-पत्र में आगे कहा गया था कि अगर जापान अपने उद्देश्यों को प्राप्त करना चाहता है तो उसे ‘रक्त और लौह’ की नीति (आइरन ऐण्ड ब्ल्ड पॉलिसी) अपनानी पड़ेगी और इस नीति की सफलता के लिए चीन को पहले विजय करना आवश्यक है।
किशोर वैज्ञानिक प्रोत्साहन योजना यह छात्रवृत्ति योजना विज्ञान एवं प्रौद्योगिकी विभाग, भारत सरकार द्वारा 1999 में की गई थी। इस योजना का मुख्य उद्देश्य प्रतिभावान एवं अभिप्रेरित विद्यार्थियों की खोज कर उन्हें मूलभूत विज्ञान में अनुसंधान में करियर बनाने लिए प्रोत्साहित करना है। यह कार्यक्रम विद्यार्थियों को अध्धयन में उनकी प्रतिभा को पहचानने में मदद करता है एवं देश की सर्वश्रेष्ठ योग्यता को शोध और विकास के लिए तैयार करता है। चयनित के. वी. पी. वाई. अध्येता को पूर्व-पीएचडी स्तरों तक छात्रवृति एवं आकस्मिक अनुदान प्रदान किया जाता है। इसके अतिरिक्त, के. वी. पी. वाई. अध्येताओं के लिए देश के प्रतिष्ठित शोध एवं शैक्षणिक संस्थानों में ग्रीष्मकालीन शिविरों का आयोजन किया जाता है।
शरीर द्रव्यमान सूचकांक बच्चों के विकास का दस्तावेजीकरण आम तौर पर एक BMI -के द्वारा मापे गए विकास चार्ट के अनुसार किया जाता है। ओबेसिटी (मोटापे) की प्रवृति का मापन, बच्चे के BMI और चार्ट पर उपस्थित BMI के बीच अंतर के आधार पर किया जा सकता है।  बहरहाल, इस पद्धति को पुन: शरीर की संरचना की बाधा का सामना करना पड़ता है: बहुत से बच्चे प्राथमिक रूप से एंडोमोर्फ के रूप में विकसित होते हैं, उन्हें उनके शरीर के संगठन के बावजूद ओबेसिटी के श्रेणी में रखा जायेगा.  नैदानिक पेशेवरों को बच्चे की शारीरिक सरंचना को ध्यान में रखना चाहिए और किसी उचित तकनीक जैसे डेंसीटोमिट्री (densitometry) का उपयोग करना चाहिए जैसे दोहरी ऊर्जा एक्स-रे अवशोषणमिति (Dual energy X-ray absorptiometry), जो DEXA या DXA भी कहलाती है।
राजीव गाँधी किशोरी सशक्तिकरण योजना २०००-०१ में भारत सरकार द्वारा किशोरियों के सशक्तिकरण के लिए किशोरी सशक्तिकरण योजना का आरंभ किया गया था। यह योजना २00९ तक चलती रही। यह देश के २०० पिछड़े हुए जिलों में लागू की गई थी। यही योजना महिला और बाल विकास विकास मंत्रालय (भारत) के सौजन्य से १ अप्रैल २०११ से सबला नाम से पूरे देश में लागू कर दी गयी। योजना का आर्थिक संभार शत प्रतिशत केंद्र द्वारा वहन किया जा रहा है।
बहाई धर्म समाज में रहने वाले नव-युवा वे किशोर युवा हैं जो ११-१५ वर्ष के होते हैं। वे एक विशेष समूह का प्रतिनिधित्व करते हैं, जिनकी अपनी खास ज़रूरतें हैं क्योंकि वे अमूमन बचपन और यौवन के बीच की दहलीज़ पर होते हैं। इनके भीतर इस अवस्था में कई मानसिक एवं शारीरिक परिवर्तन होने लगते हैं। ऐसे में यह किशोर युवा सशक्तिकरण कार्यक्रम उनके प्रश्नों के उत्तर तलाशने में एवं बौद्धिक एवं नैतिक सशक्तिकरण लाने में सहायता करता है और उनके जीवन की राह को स्थिरता प्रदान करता है।
वीर्य एक ओर भोजन और शारीरिक विकास के बीच संबंध और दूसरी ओर वीर्य, अरस्तू को बहुत कम उम्र में यौन गतिविधियों में लिप्त होने के खिलाफ चेतावनी देने के लिए बाध्य कर देता है।.. [क्योंकि] इसका प्रभाव उनके शारीरिक विकास पर पड़ता है। अन्यथा आहार शारीरिक विकास करने के बजाए वीर्य उत्पादन के काम में लग जाएगा ... अरस्तू कहते है कि इस उम्र में "शरीर" का विकास जारी रहता है; यौन गतिविधियां शुरू करने के लिए सर्वोत्तम समय वह होता है जब शरीर का विकास बहुत बड़े पैमाने पर होना नहीं होता है, शरीर की उच्चता कमोवेश पूरी हो जाती है, तब पोषण का रूपांतरण वीर्य में हो जाने पर शरीर के आवश्यक ‍तत्व बर्बाद नहीं होते हैं।"
किशोरावस्था किशोर बालक सदा असाधारण काम करना चाहता है। वह दूसरों का ध्यान अपनी ओर आकर्षित करना चाहता है। जब तक वह इस कार्य में सफल होता है, अपने जीवन को सार्थक मानता है और जब इसमें वह असफल हो जाता है तो वह अपने जीवन को नीरस एवं अर्थहीन मानने लगता है। किशोर बालक के डींग मारने की प्रवृत्ति भी अत्यधिक होती है। वह सदा नए नए प्रयोग करना चाहता है। इसके लिए दूर दूर तक घूमने में उसकी बड़ी रुचि रहती है।
किशोरावस्था कामवासना के विकास के साथ साथ मनुष्य के भावों का विकास भी होता है। किशोर बालक के भावोद्वेग बहुत तीव्र होते हैं। वह अपने प्रेम अथवा श्रद्धा की वस्तु के लिए सभी कुछ त्याग करने को तैयार हो जाता है। इस काल में किशोर बालकों को कला और कविता में लगाना लाभप्रद होता है। ये काम बालक को समाजोपयोगी बनाते हैं।
बाल विकास पश्चिम में किशोर अवस्था का विशेष अध्ययन कई मनोवैज्ञानिकों ने किया है। किशोर अवस्था काम भावना के विकास की अवस्था है। कामवासना के कारण ही बालक अपने में नवशक्ति का अनुभव करता है। वह सौंदर्य का उपासक तथा महानता का पुजारी बनता है। उसी से उसे बहादुरी के काम करने की प्रेरणा मिलती है।
किशोर अपराध शारीरिक कारक : जब बालक किसी प्रकार की शरीरिक अक्षमता का शिकार होता है तो उसमें हीनता की भावना विकसित हो जाता है वे अपराध की ओर प्रवृत हो जाते है, सिरिल, बर्ट, हीले तथा ब्रोनर एवं ग्लूक आदि ने बाल अपराधियों के अध्ययन मे ऐसा पाया, हट्टन ने अनेक प्रकार के शारीरिक दोषों जैस बहरापन, स्थाई रोग, शरीरिक अपंगता, बुद्धि की कमी को बाल अपराध का कारण माना है।
नवल किशोर शर्मा • देश के अंदर और बाहर रहने वाले अनिवासी राजस्थानियों के लिए सम्मेलन का आयोजन।
पुंसवन संस्कार गर्भ सुनिश्चित हो जाने पर तीन माह पूरे हो जाने तक पुंसवन संस्कार कर देना चाहिए। विलम्ब से भी किया तो दोष नहीं, किन्तु समय पर कर देने का लाभ विशेष होता है। तीसरे माह से गर्भ में आकार और संस्कार दोनों अपना स्वरूप पकड़ने लगते हैं। अस्तु, उनके लिए आध्यात्मिक उपचार समय पर ही कर दिया जाना चाहिए। इस संस्कार के नीचे लिखे प्रयोजनों को ध्यान में रखा जाए। गर्भ का महत्त्व समझें, वह विकासशील शिशु, माता-पिता, कुल परिवार तथा समाज के लिए विडम्बना न बने, सौभाग्य और गौरव का कारण बने। गर्भस्थ शिशु के शारीरिक, बौद्धिक तथा भावनात्मक विकास के लिए क्या किया जाना चाहिए, इन बातों को समझा-समझाया जाए। गर्भिणी के लिए अनुकूल वातावरण खान-पान, आचार-विचार आदि का निर्धारण किया जाए। गर्भ के माध्यम से अवतरित होने वाले जीव के पहले वाले कुसंस्कारों के निवारण तथा सुसंस्कारों के विकास के लिए, नये सुसंस्कारों की स्थापना के लिए अपने संकल्प, पुरुषार्थ एवं देव अनुग्रह के संयोग का प्रयास किया जाए।
एथलेटिक्स (खेल) सन् 1992 से, पांच प्रकार के आयोजनों के साथ बैडमिंटन एक ओलम्पिक खेल रहा है: पुरुषों और महिलाओं के एकल, पुरुषों और महिलाओं के युगल और मिश्रित युगल, जिसमें प्रत्येक जोड़ी में एक पुरूष और एक महिला होती है। खेल के उच्च स्तर पर, खेल उत्कृष्ट शारीरिक फिटनेस की मांग करता है: खिलाड़ियों को एरोबिक क्षमता, दक्षता, शक्ति, गति और दुरूस्तता की आवश्यकता होती है। यह एक तकनीकी खेल भी है, इसमें अच्छे संचालन समन्वय और परिष्कृत रैकेट जुम्बिशों के विकास की ज़रुरत होती है।सन् 1804 में बैटलडोर और शटलकॉक के खेल बैटलडोर और शटलकॉक. 1854, जॉन लीच के पुरालेख से उद्धृत
वैज्ञानिक प्रबन्धन औद्योगिक कार्य क्षमता अधिकांश रूप से कर्मचारियों की योग्यताओं पर निर्भर करती है। वैज्ञानिक प्रबंध भी कर्मचारियों के विकास को मान्यता देता है। वैज्ञानिक तरीके से कार्य करने के परिणामस्वरूप जो श्रेष्ठतम पद्धति विकसित की गई उसको सीखने के लिए कर्मचारियों का प्रशिक्षण आवश्यक था। टेलर का विचार था कि कार्यकुशलता की नींव कर्मचारी चयन प्रक्रिया में ही पड़ जाती है। प्रत्येक व्यक्ति का चयन वैज्ञानिक रीति से होना चाहिए। जो कार्य उसे सौंपा जाता है वह उसकी शारीरिक, मानसिक एवं बौद्धिक योग्यताओं के अनुरूप होना चाहिए। उनकी कार्यक्षमता में वृद्धि के लिए उनको आवश्यक प्रशिक्षण मिलना चाहिए। कार्यकुशल कर्मचारी दोनों की अधिकतम कार्यकुशलता एवं समृद्धि सुनिश्चित होगी।
समर कैम्प (ग्रीष्मकालीन शिविर) इज़राइल में ज्यादातर समर कैम्प डे कैम्प हैं। वहां कुछ ओवरनाइट अर्थात् रात भर चलने वाले कैम्प भी हैं जहाँ कैम्पर दो सप्ताह तक ठहर सकते हैं। ओवरनाइट समर कैम्प यहूदियों से संबंधित है, इसलिए वे शब्बत और अन्य यहूदी छुट्टियाँ मनाते हैं। ये समर कैम्प अंतर्राष्ट्रीय समर कैम्प हैं और इनका आयोजन इज़राइल और दुनिया भर के देशों के यहूदी बच्चों और किशोर-किशोरियों के लिए किया जाता है।
राम लीला लीला के पात्र, किशोर, युवा, प्रौढ़ सभी होते हैं। सीता या सखियों की भूमिका आज तक किशोर द्वारा ही संपन्न होता है। रामलीला के सभी अभिनेता प्राय: ब्राह्मण होते हैं, किंतु अब कहीं कहीं अन्य वर्णों के भी लोग देखे जाते हैं। पात्रों का चुनाव करते समय रावण की कायिक विराटता, सीता की प्रकृतिगत कोमलता और वाणीगत मृदुता, शूर्पणखा की शारीरिक लंबाई आदि पर विशेष ध्यान रखा जाता है। लीलाभिनेता चौपाइयों, दोहों को कंठस्थ किए रहते हैं और यथावसर कथोपकथनों में उपयोग कर देते हैं।
शारीरिक दण्ड दुर्व्यवहार के लिए स्कूली छात्रों को दिए जाने वाले वैध शारीरिक दंडों में, पूर्वनिर्धारित आयोजन के समय उपयोग के लिए रखे गए उपकरण जैसे कि रटैन कैन या स्पैंकिंग पैडल, या खाली हाथ से छात्र के नितंबों पर या हथेलियों पर मारना शामिल हैं।
शारीरिक दण्ड बोस्ट्सवाना, मलेसिया, सिंगापुर और तंजानिया जैसे बहुत सारे पूर्व ब्रिटिश शासितों के साथ ही कुछ देश न्यायिक शारीरिक दंड को बरकरार रखे हुए हैं। मलेशिया और सिंगापुर में कुछ निश्चित विनिर्दिष्ट अपराधों के लिए, पुरूषों को जेल की मियाद के अलावा नियमित तौर बेंत से पिटने की सजा दी जाती है। बेंत से पिटने का सिंगापुरियन चलन 1994 में तब पूरे विश्व में विचार का मुद्दा बना, जब अमेरिका के एक किशोर माइकल पी. फॉय को गुंडागर्दी के लिए बेंत से पिटा गया था।
शारीरिक शिक्षा किसी भी समाज में शारीरिक शिक्षा का महत्व उसका अकटायुद्धोन्मुख प्रवृत्तियों, धार्मिक विचारधाराओं, आर्थिक परिस्थिति तथा आदर्श पर निर्भर होती है। प्राचीन काल में शारीरिक शिक्षा का उद्देश्य मांसपेशियों को विकसित करके शारीरिक शक्ति को बढ़ाने तक ही सीमित था और इस सब का तात्पर्य यह था कि मनुष्य आखेट में, भारवहन में, पेड़ों पर चढ़ने में, लकड़ी काटने में, नदी, तालाब या समुद्र में गोता लगाने में सफल हो सके। किंतु शारीरिक शिक्षा के उद्देश्य में भी परिवर्तन होता गया और शारीरिक शिक्षा का अर्थ शरीर के अवयवों के विकास के लिए सुसंगठित कार्यक्रम के रूप में होने लगा। वर्तमान काल में शारीरिक शिक्षा के कार्यक्रम के अंतर्गत व्यायाम, खेलकूद, मनोरंजन आदि विषय आते हैं। साथ साथ वैयक्तिक स्वास्थ्य तथा जनस्वाथ्य का भी इसमें स्थान है। कार्यक्रमों को निर्धारित करने के लिए शरीररचना तथा शरीर-क्रिया-विज्ञान, मनोविज्ञान तथा समाज विज्ञान के सिद्धान्तों से अधिकतम लाभ उठाया जाता है। वैयक्तिक रूप में शारीरिक शिक्षा का उद्देश्य शक्ति का विकास और नाड़ी स्नायु संबंधी कौशल की वृद्धि करना है तथा सामूहिक रूप में सामूहिकता की भावना को जाग्रतv करना है। शारीरिक शिक्षा कहलाती है।
चमोली जिला औली बहुत ही खूबसूरत जगह है। अगर आप बर्फ से ढ़के पर्वतों और स्की का मजा लेना चाहते हैं तो औली बिल्कुल सही जगह है। जोशीमठ के रास्ते से आप औली तक पहुंच सकते हैं। जो कि लगभग 16 किलोमीटर की दूरी पर स्थित है। सर्दियों में कई प्रतियोगियों का आयोजन किया जाता है। यह आयोजन गढ़वाल मंडल विकास सदन द्वारा करवाया जाता है। इसके अलावा आप यहां से नंदा देवी, कामत औद और दुनागिरी पर्वतों का नजारा भी देख सकते हैं। जनवरी से माच के समय में औली पूरी तरह बर्फ की चादर से ढ़का हुआ रहता है। यहां पर बर्फ करीबन तीन फीट तक गहरी होती है। औली में होने वाले स्की कार्यक्रम यहां पर्यटकों को अपनी ओर अधिक आकर्षित करते हैं।
गुड फ़्राइडे रोम में पासओभर के भोज के दौरान यह प्रथा थी कि यहूदियों के अनुरोध पर एक कैदी को रिहा कर दिया जाता था। पायलट ने लोगों से पूछा कि वे किसको रिहा करना चाहते हैं। मुख्य पुरोहित के निर्देश पर लोगों ने कहा कि वे बराब्बस को रिहा करना चाहते हैं, जो एक विद्रोह के दौरान हत्या के जुर्म जेल में है। पायलट ने पूछा कि वे यीशू के साथ किस प्रकार का सलूक चाहेंगे और उन लोगों ने मांग की, " उसे सूली पर लटका दो"().पायलट की पत्नी ने उसी दिन यीशू को सपने में देखा था, उसने पायलट को आगाह कर दिया कि "इस धार्मिक व्यक्ति के साथ कोई सरोकार न रखे"().
2002 की गुजरात हिंसा क्या भाई, हमें राहत शिविर चलाना चाहिए? क्या मुझे वहां बच्चे पैदा करने वाले केंद्र शुरू करने चाहिए? हम दृढ़ संकल्प के साथ परिवार नियोजन की नीति को आगे बढ़ाते हुए प्रगति हासिल करना चाहते हैं। आमे पंच, अमरा पचेस! (हम पाँच हैं और हमारे पास पच्चीस हैं)। । । क्या गुजरात परिवार नियोजन लागू नहीं कर सकता है? हमारे रास्ते में किसकी रुकावट आ रही है? रास्ते में कौन सा धार्मिक संप्रदाय आ रहा है?
आहार और आहारविद्या आहारविद्या बताती है कि मनुष्य का आहार क्या होना चाहिए और आहार के भिन्न-भिन्न तत्वों को किस अवस्था में तथा किस मात्रा में खाया जाय, जिसमें शारीरिक और मानिसक पोषण उत्तम हो। बाल्यकाल से लेकर 18 वर्ष तक की अवस्था वृद्धि की है। युवावस्था और प्रौढ़ावस्था में शारीरिक वृद्धि नहीं होती। शरीर सुदृढ़ और परिपक्व होता है। वृद्धावस्था में ्ह्रास आरंभ होता है। इनमें से प्रत्येक अवस्था में शारीरिक और मानसिक क्रियाओं के लिए ईधंन की आवश्यकता होती है। ईधंन से केवल ताप और ऊर्जा उत्पन्न होती है। परंतु शारीरिक ऊतकों की टूट फूट भी होती रहती है। इसकी पूर्ति तथा शारीरिक वृद्धि के लिए प्रोटीन की आवश्यकता होती है। कार्य करने की ऊर्जा की उत्पत्ति कार्बोहाइड्रेट और वसा से होती है। श्रेष्ठ प्रोटीन पाचनक्रियाओं के पश्चात्‌ अंत में ऐमिनो-अम्लों में विभाजित हो जाते हैं, जो नितांत आवश्यक और सामान्य दो प्रकार के होते हैं। वृद्धि के लिए दोनों प्रकार के प्रोटीन आवश्यक हैं। अतएव भोजन में प्रत्येक अवस्था में कार्बोहाइड्रेट, प्रोटीन और वसा इन तीनों अवयवों की आवश्यकता रहती है। गर्भस्थ शिशु की वृद्धि के लिए गर्भवती को इनकी अत्यंत अपेक्षा रहती है। शिशु को माता के दूध से प्रोटीन मिलता है जो उसके लिए अत्यंत आवश्यक है। बाल्यकाल में भी उत्तम ऐमिनो-अम्लोंवाले प्रोटीन बालक को दूध से मिलते हैं। इनकी कमी से शारीरिक और मानसिक विकास नहीं होते। युवावस्था में मनुष्य को शक्तिदायक द्रव्यों की आवश्यकता होती है। वृद्धावस्था में इन क्रियाओं की कमी हो जाती है। इसलिए इस अवस्था में उपर्युक्त दोनों प्रकार के द्रव्यों की कम मात्रा में आवश्यकता पड़ती है। इनके कम होने से आवश्यक विटामिन की मात्रा में कमी हो जाती है। अतएव वृद्धावस्था में इस न्यूनता को कृत्रिम विटामिन से पूरा किया जाता है।
द अल्टीमेट वॉरियर नवंबर, 1992 में, वॉरिअर को साथी के रूप में सेवेज के साथ एक टैग टीम बनानी थी जिसे सर्वाइवर सीरीज में "अल्टीमेट मेनिएक्स" के रूप में जाना गया। हालांकि, आयोजन से कुछ सप्ताह पहले, वॉरिअर और डब्ल्यूडब्ल्यूएफ एक बार फिर आपसी विवादों के घेरे में थे, जिसमें यह सवाल खड़े किये गए कि अल्टीमेट वॉरीअर के नाम पर किसके पास रचनात्मक अधिकार है और वॉरीअर का चरित्र किस प्रकार इस्तेमाल किया जाना चाहिए। डब्ल्यूडब्ल्यूएफ ने कहा कि वॉरीअर के जाने का कारण "नियम उल्लंघन" था जिसे एक यादृच्छिक दवा परीक्षण के दौरान अपने सिस्टम में पाया गया था। यह विवाद विन्स मैकमोहन के साथ वॉरिअर के चल विपणन/वित्तीय मतभेद काफी हद पर हुई। टाइटन स्पोर्ट्स और डब्ल्यूडब्ल्यूएफ स्टेरॉयड के इस्तेमाल के साथ प्रदर्शन को लेकर अपनी दवा नीतियों के गहन जांच के अधीन थी। वॉरिअर ने दावा किया कि उसका टेस्ट परिणाम यह दिखलाता है कि इस अवधि के दौरान उसने स्टेरॉयड का इस्तेमाल नहीं किया। वॉरिअर ने कहा कि मैकमोहन के स्टेरॉयड मुकदमे के दौरान उसका और साथी पहलवान, "द ब्रिटिश बुलडॉग" डेवी बॉय स्मिथ का इस्तेमाल एक बलि के बकरे के रूप में किया गया। उसके चले जाने के बाद, सर्वाइवर सीरीज़ टैग टीम मैच के लिए वॉरिअर का स्थानापन्न मिस्टर परफेक्ट के द्वारा किया गया।
इन्द्रिय व्यक्ति में भविष्य में झाँकने की क्षमता का विकास होता है। अतीत में जाकर घटना की सच्चाई का पता लगाया जा सकता है। मीलों दूर बैठे व्यक्ति की बातें सुन सकते हैं। किसके मन में क्या विचार चल रहा है इसका शब्दश: पता लग जाता है। एक ही जगह बैठे हुए दुनिया की किसी भी जगह की जानकारी पल में ही हासिल की जा सकती है। छठी इंद्री प्राप्त व्यक्ति से कुछ भी छिपा नहीं रह सकता और इसकी क्षमताओं के विकास की संभावनाएँ अनंत हैं।
बाल विकास इस समय बच्चे गिरोह में रहना पसंद करते हैं। लड़के और लड़कियों के खेल भिन्न भिन्न हो जाते हैं और उनके आचरण के नियमों में भी भेद हो जाता है। इनके खेलों में शारीरिक क्रियाएँ, अधिक होती हैं। लड़के बाइसिकिल चलाना, बढ़ईगिरी करना, कूदना, उछलना और तैरना सीखना चाहते हैं और लड़कियाँ रस्सी कूदना, नाचना, गाना, हारमोनियम बजाना और रेडियो सुनना पसंद करती हैं।
युवावस्था हालांकि, किशोर लड़कों में टेस्टोस्टेरोन का एक महत्वपूर्ण भाग एस्ट्राडियोल में बदल जाता है। एस्ट्राडियोल विकास में उछाल, हड्डी की परिपक्वता और लड़कियों की तरह लड़कों में एपीफाईज़ल को बंद करने (epiphyseal closure) के लिए उत्तरदायी है। एस्ट्राडियोल लड़कों में एक बड़े अनुपात में स्तन ऊतक (गाइनेकोमेस्टिया)(gynecomastia) के विकास को भी प्रेरित करता है। लड़कों में युवावस्था के दौरान जब हल्के गाइनेकोमेस्टिया या सूजे हुए स्तनाग्रों की समस्या हो जाती है तो उन्हें बताया जाता है कि कुछ पुरुष किशोरों में एस्ट्राडियोल के उच्च स्तर कारण ये प्रभाव अस्थाई होते हैं।
खेल द्वारा शिक्षा अंत में, पालनकर्ता को सदैव इस बात की प्रतीक्षा नहीं करनी चाहिए कि बच्चे स्वयं कुछ भी करें। उसे बच्चों के लिए ऐसी परिस्थितियों का आयोजन करना चाहिए जिनके द्वारा बच्चे नया सीख सकें। जब पालनकर्ता ऐसा कर रही हो तो उसे बच्चों की रूचि और संज्ञानात्मक विकास के स्तर को भी ध्यान में रखना चाहिए। उदाहरणतः पानी से खेले जाने वाले खेलों को लीजिए। बच्चों को पानी से भरा बर्तन और कुछ अलग-अलग तरह की वस्तुएँ -जिसमें से कुछ पानी में तैरेंगे और कुछ डूबने वाली हों, दीजिए। जब बच्चे इन चीजों को पानी में डालेंगे तो वे देखेंगे कि कुछ जैसे-पत्ते, टहनियाँ और कागज के टुकड़े तो पानी के ऊपर तैरते हैं जबकि चम्मच, पत्थर आदि पानी में डूब जाते हैं। तत्पश्चात् आप बच्चों से इस विषय पर चर्चा कर सकते हैं कि क्यों कुछ वस्तुएँ डूब जाती हैं और कुछ क्यों तैरती रहती हैं।
किशोरावस्था पश्चिम में किशोर अवस्था का विशेष अध्ययन कई मनोवैज्ञानिकों ने किया है। किशोर अवस्था काम भावना के विकास की अवस्था है। कामवासना के कारण ही बालक अपने में नवशक्ति का अनुभव करता है। वह सौंदर्य का उपासक तथा महानता का पुजारी बनता है। उसी से उसे बहादुरी के काम करने की प्रेरणा मिलती है।
वर्धा शिक्षा योजना सन्‌ 1935 ई. के गवर्नमेंट ऑव इंडिया ऐक्ट की घोषणा के फलस्वरूप ब्रिटिश भारत के सात प्रांतों में जब कांग्रेसी सरकारों ने राष्ट्रीय पुनर्निर्माण के लिये कार्यक्रम बनाया तो उसकी चौदह आधारशिलाओं में बुनियादी शिक्षा भी एक आधारशिला थी। गांधी जी बुनियादी शिक्षा को सामाजिक परिवर्तन का एक साधन समझते थे। वे इसे शांत सामाजिक क्रांति का एक प्रमुख आधार मानते थे। वे व्यक्ति के शारीरिक, मानसिक तथा आध्यात्मिक पक्षों के पुनर्निर्माण द्वारा सामाजिक क्रांति का एक प्रमुख आधार मानते थे। वे व्यक्ति के शारीरिक, मानसिक तथा आध्यात्मिक पक्षों के पुनर्निर्माण द्वारा सामाजिक क्रांति लाना चाहते थे। आत्मविश्वास एवं आत्मनिर्भरता को ही उन्होंने मनुष्य के पूर्ण विकास का आधार माना। वे शिक्षा को प्रत्येक व्यक्ति का जन्मसिद्ध अधिकार मानते थे। इसीलिये उन्होंने सात से चौदह वर्षवाले वर्ग के सभी बालकों एवं बालिकाओं को नि:शुल्क एवं अनिवार्य शिक्षा देना आवश्यक समझा।
शारीरिक शिक्षा शारीरिक शिक्षा (Physical education) प्राथमिक एवं माध्यमिक शिक्षा के समय में पढ़ाया जाने वाला एक पाठ्यक्रम है। इस शिक्षा से तात्पर्य उन प्रक्रियाओं से है जो मनुष्य के शारीरिक विकास तथा कार्यों के समुचित संपादन में सहायक होती हैl
शारीरिक भाषा शारीरिक अभिव्यक्तियाँ जैसे कि हाथ हिलाना, उंगली से इशारा करना, छूना और नज़र नीचे करके देखना ये सभी अमौखिक संचार के रूप हैं। शरीर की गति और अभिव्यक्ति के अध्ययन को काइनेसिक्स या गतिक्रम विज्ञान कहते हैं। जब मनुष्य कुछ कहता है तो साथ ही अपने शरीर को गति देता है क्योंकि जैसा कि शोधकर्ताओं ने प्रदर्शित किया है, इससे 'संचार के कठिन होने पर भी बात कहने और समझने के लिए मानसिक प्रयास को मदद मिलती है।' शारीरिक अभिव्यक्तियाँ उस व्यक्ति के बारे में बहुत सी बातें प्रकट करती हैं जो उनका उपयोग कर रहा है। उदाहरण के लिए, इशारों द्वारा किसी खास बिंदु पर बल दिया जा सकता है या एक संदेश को आगे बढाया जा सकता है, आसन संचार में आपकी ऊब या रुचि को प्रदर्शित कर सकता है और स्पर्श प्रोत्साहन या चेतावनी जैसे भाव प्रकट कर सकता है। यह ध्यान दिया जाना चाहिए कि कुछ लोग (जैसे कि कुछ निश्चित अक्षमता वाले लोग या आत्मानुचिंतक वर्णक्रम वाले लोग) शारीरिक भाषा को कुछ अलग तरीके से समझते और प्रयोग करते हैं या कई बार कतई नहीं समझते या प्रयोग करते. उनके इशारों और चेहरे के भावों (या उनकी कमी) की व्याख्या यदि सामान्य शारीरिक भाषा के अनुसार की जाये तो कई बार ग़लतफ़हमी और गलत व्याख्या कर दी जाती है (विशेषकर यदि शारीरिक भाषा को बोली जा रही भाषा की तुलना में ज्यादा प्राथमिकता दी जाए). यह भी बताया जाना चाहिए कि अलग-अलग संस्कृति के लोग अलग-अलग तरीकों से शारीरिक भाषा की व्याख्या कर सकते हैं।
कीटविज्ञान विश्राम के प्राय: दो रूप होते हैं : शारीरिक विकास का रुकना, जिसे डायापॉज (Diapause) कहते हैं और सक्रियता का रूकना, जिसे किनेटोपॉज (Kinetopause) कहते हैं। कीटजीवन की किसी भी अवस्था में शारीरिक विकास रुक सकता हैं, किंतु संभवत: अंडे और प्यूपा अवस्था में यह रुकना बिलकुल स्पष्ट होता हैं। किनेटोपॉज कई प्रकार से हो सकता है, जैसे विश्राम, निद्रा, मूर्छा, ग्रीष्मकालीन निष्क्रियता, शीतकालीन निष्क्रियता और मृत्यु।
बाल विकास जन्म के बाद 15 से 20 वर्ष की आयु तक कद और वजन के क्षेत्र में शारीरिक विकास होता है; सही समय पर जन्म लेने के समय के औसत वजन 3.5 किलो और औसत लम्बाई 50 सेमी से बढ़ते-बढ़ते व्यक्ति अपने पूर्ण वयस्क आकार तक पहुँचता है। जैसे-जैसे कद और वजन बढ़ता जाता है वैसे-वैसे व्यक्ति के शारीरिक अनुपात भी बदलते हैं, नवजात शिशु का सिर अपेक्षाकृत बड़ा और धड़ तथा बाकी अंग छोटे होते हैं जो कि वयस्क होने पर अपेक्षाकृत रूप से छोटे सिर और लंबे धड़ तथा अंगों में परिणत हो जाता है। शारीरिक विकास की गति जन्म के बाद के महीनों में तेज होती है और उसके बाद धीमी पड़ जाती है इसलिए जन्म के समय का वजन पहले चार महीनों में दोगुना और 12 महीने की उम्र में तिगुना हो जाता है लेकिन 24 महीने तक चौगुना नहीं होता है। यौवन (लगभग 9 से 15 साल की उम्र के बीच) के थोड़ा पहले तक विकास धीमी गति से होता रहता है, उसके बाद विकास की गति काफी तीव्र हो जाती है। शरीर के सभी हिस्सों में होने वाली वृद्धि की दर और समय में एकरूपता नहीं होती है। जन्म के समय सिर का आकार पहले से ही लगभग एक वयस्क के सिर के आकार की तरह होता है लेकिन शरीर के निचले हिस्से वयस्क के निचले हिस्सों की तुलना में काफी छोटे होते हैं। उसके बाद विकास के क्रम में सिर धीरे-धीरे छोटा होता जाता है और धड़ और बाकी अंगों में तेजी से विकास होने लगता है।
काउबॉय आवश्यक कौशल विकसित करने के लिए समय और शारीरिक क्षमता की जरूरत की वजह से, काउबॉय अक्सर अपना कैरियर एक किशोर के रूप में शुरू किया करते थे, उनमें पर्याप्त कौशल आ जाने के बाद वे मजदूरी पाने लगते (अक्सर 12 या 13 साल की उम्र में) और वे, चोट लगने से अपंग नहीं होने पर, मवेशियों या घोड़ों की देखभाल जिंदगी भर कर सकते थे। संयुक्त राज्य अमेरिका में, कुछ महिलाओं ने भी मवेशियों की देखभाल का कार्यभार संभाला और आवश्यक कौशल सीखा, हालांकि "काउगर्ल" ("नीचे" चर्चा की गयी है) को 19वीं सदी की समाप्ति तक व्यापक रूप से मान्यता या अभिस्वीकृति नहीं मिली थी। आज पश्चिमी पशु फार्मों में आम तौर पर वयस्क काउबॉय कार्यरत हैं। गोधन या अन्य मवेशियों की जिम्मेदारी को अब बच्चों या शुरुआती किशोरों के उपयुक्त काम नहीं माना जाता. हालांकि, पशु फ़ार्म के माहौल में बड़े होनेवाले लड़के और लड़कियां दोनों ही अक्सर घुड़सवारी सीख लेते हैं और शारीरिक रूप से सक्षम होते ही आमतौर पर वयस्कों की निगरानी में फार्म के बुनियादी कौशलों का प्रदर्शन करने लगते हैं। ऐसे युवकों, किशोरावस्था के आखिरी दिनों में, को अक्सर पशु फार्म में "काउबॉय" की जिम्मेदारी दी जाती है और वे ऐसा काम करने के योग्य होते हैं जिसमें परिपक्वता और विवेकशीलता की जरूरत होती है, जो आम तौर पर उनके शहरी साथियों से उम्मीद नहीं की जाती.
युवावस्था युवावस्था शारीरिक परिवर्तनों की प्रक्रिया है जिसके द्वारा बच्चे का शरीर प्रजनन क्षमता से युक्त वयस्क के शरीर में बदल जाता है। युवावस्था मस्तिष्क द्वारा यौन अंगों (अंडाशय तथा वृषण) को हार्मोन संकेत भेजे जाने से शुरू होती है। जवाब में, यौन अंग विभिन्न तरह के हार्मोन उत्पन्न करते हैं जो मस्तिष्क, हड्डियां, मांसपेशियां, त्वचा, स्तन तथा प्रजनन अंगों के विकास की गति को तेज़ करते हैं। युवावस्था के पहले अर्ध-भाग में विकास तेज़ी से होता है और युवावस्था के समाप्त होने पर रुक जाता है। युवावस्था के पूर्व लड़के तथा लड़कियों के बीच शारीरिक भिन्नता केवल गुप्तांगों तक ही सीमित रहती है। युवावस्था के दौरान, कई शारीरिक संरचनाओं और प्रणालियों में आकार, आकृति, रचना और उनसे संबंधित कार्यों में प्रमुख अंतर के कारण विकास होता है। इनमें से सबसे स्पष्ट को सहायक लिंग विशेषताओं (secondary sex characteristics) के रूप में संदर्भित किया जाता है।
सूचना सुरक्षा ऑडिट(लेखापरीक्षा) ऑडिटर को नेटवर्क और उसकी कमजोरियों को बेहतर ढंग से समझने के लिए कुछ सवाल पूछे जाने चाहिए। ऑडिटर को पहले आकलन करना चाहिए कि नेटवर्क की सीमा क्या है और यह कैसे संरचित है। एक नेटवर्क आरेख इस प्रक्रिया में ऑडिटर की सहायता कर सकता है। एक ऑडिटर को अगला सवाल पूछना चाहिए कि इस नेटवर्क को कौन सी महत्वपूर्ण जानकारी सुरक्षित करनी चाहिए। एंटरप्राइज़ सिस्टम, मेल सर्वर, वेब सर्वर और ग्राहकों द्वारा एक्सेस किए गए होस्ट एप्लिकेशन जैसे चीजें आमतौर पर फोकस के क्षेत्र हैं। यह जानना भी महत्वपूर्ण है कि किसके पास और कौन से हिस्से हैं। क्या ग्राहकों और विक्रेताओं के पास नेटवर्क पर सिस्टम तक पहुंच है? क्या कर्मचारी घर से जानकारी प्राप्त कर सकते हैं? अंत में ऑडिटर को यह आकलन करना चाहिए कि नेटवर्क बाहरी नेटवर्क से कैसे जुड़ा है और यह कैसे सुरक्षित है। अधिकांश नेटवर्क कम से कम इंटरनेट से जुड़े होते हैं, जो भेद्यता का बिंदु हो सकता है। ये नेटवर्क की सुरक्षा में महत्वपूर्ण प्रश्न हैं।
यूरिक एसिड वृद्धिशील शिशुओं, बच्चो, किशोरों और गर्भवती स्त्रियों के लिए अतरिक्त प्रोटीन भोजन की मांग ज्यादा होती है परन्तु 25 वर्ष की आयु के बाद कम शारीरिक श्रम करने वाले व्यक्तियों के लिए अधिक मात्रा में प्रोटीन युक्त भोजन लेना उनके लिए यूरिक अम्लों की अधिकताजन्य दिक्कतों का खुला निमंत्रण साबित होते हैं।
यूरिक अम्ल वृद्धिशील शिशुओं, बच्चो, किशोरों और गर्भवती स्त्रियों के लिए अतरिक्त प्रोटीन भोजन की मांग ज्यादा होती है परन्तु 25 वर्ष की आयु के बाद कम शारीरिक श्रम करने वाले व्यक्तियों के लिए अधिक मात्रा में प्रोटीन युक्त भोजन लेना उनके लिए यूरिक अम्लों की अधिकताजन्य दिक्कतों का खुला निमंत्रण साबित होते हैं।
बियोवुल्फ़ जॉन माइल्स फ़ॉले ने "बियोवुल्फ़" बहस के सन्दर्भ में विशेष रूप से कहा है कि, जबकि तुलनात्मक कार्य आवश्यक और मान्य दोनों है, लेकिन इसका आयोजन दी गई परंपराओं की विशिष्टताओं के साथ देखना चाहिए; फ़ॉले ने मौखिक पारंपरिक सिद्धांत के विकास को देखते हुए तर्क दिया कि रचना के बारे में असत्यापित अनुमान का अनुमान न लगाएं और न ही इसपर निर्भर हों और पारंपारिकता और पाठ्यता के अविच्छिन्नक के पक्ष में की गई रचना पर मौखिक/लिखित मान्यताओं पर ध्यान केंद्रित न करें।
हनटिंग्टन रोग कभी-कभी मनोवैज्ञानिक परीक्षण के साथ संयुक्त शारीरिक परीक्षण यह निर्धारण कर सकता है कि रोग का प्रारंभ हो चुका है या नहीं. शरीर के किसी अंग की अत्यधिक अनैच्छिक गतियां अक्सर चिकित्सा संबंधी परामर्श चाहने का कारण बनती हैं। यदि वे अकस्मात होते हैं और उनकी अवधि एवं व्याप्ति अनियमित होती है, तो वे HD के निदान का सुझाव देते हैं। संज्ञानात्मक या मनोविकार संबंधी रोगलक्षणों का शायद ही सबसे पहले निदान किया जाता है; आम तौर पर उनकी पहचान केवल पश्च दृष्टि में या उनके और अधिक विकसित होने पर की जाती है। रोग का विकास किस हद तक हुआ है इसे "एकीकृत हनटिंग्टन रोग निर्धारण पैमाने" के प्रयोग द्वारा मापा जा सकता है, जो गतिजनक, व्यवहार संबंधी, संज्ञानात्मक एवं कार्यात्मक मूल्यांकनों के आधार पर समग्र मूल्यांकन प्रणाली प्रदान करता है। कंप्यूटरीकृत टोमोग्राफी (CT) एवं चुंबकीय अनुनाद इमेजिंग (MRI) जैसे चिकित्सापरक प्रतिबिंबन केवल रोग की विकसित अवस्थाओं में दृश्य प्रमस्तिष्कीय अपक्षय प्रदर्शित करते हैं। fMRI एवं PET जैसे कार्यात्मक तंत्रिका-प्रतिबिंबन तकनीक शारीरिक रोगलक्षणों के प्रारंभ होने से पहले मस्तिष्क की गतिविधि में परिवर्तन दर्शा सकते हैं।
आदर्शवाद सारांशतः यह कहा जाता है कि आदर्शवादी विचारधारा के अनुसार शिक्षा के पाठ्यक्रम में स्थिरता न होकर गतिशीलता होनी चाहिए, जिससे बालकों की आवश्यकतानुसार उनमें परिवर्तन किया जा सके। इस दृष्टि से आदर्शवादी अपने पाठ्यक्रम में जहाँ एक तरफ शारीरिक शिक्षा को महत्व देते हैं, वहीं दूसरी तरफ प्राकृतिक वातावरण की जानकारी के लिए भौतिकी, रसायनिकी, भूमिति भूगोल, खगोल, भूगर्भ विज्ञान, वनस्पतिशास्त्र, जीव विज्ञान इत्यादि विषयों को भी महत्व देते हैं। बालक के आत्मिक विकास के लिए कला, साहित्य नीतिशास्त्र, धर्म-दर्शन, संगीत इत्यादि विषयों को आदर्शवादी अधिक महत्वपूर्ण मानते है।
भौतिक चिकित्सा बालरोगों की शारीरिक चिकित्सा बच्चों की स्वास्थ्य समस्याओं का जल्दी पता लगाने में सहायता करती है और तौर-तरीकों की एक विस्तृत शृंखला का उपयोग करती है। ये चिकित्सक नवजात शिशुओं, बच्चों एवं किशोरों में रोग-लक्षणों की पहचान, इलाज एवं देखरेख के विशेषज्ञ होने के साथ जन्मजात, विकासात्मक, न्यूरो-मस्क्युलर (Neuromuscular), कंकाल सम्बन्धी एवं किसी कारणवश होने वाले विकारों/बीमारियों के विषय में विशेष ज्ञान रखते हैं। इसमें इलाज की दिशा दीर्घ एवं सूक्ष्म मोटर (motor) कुशलता, संतुलन एवं समन्वय, शक्ति एवं स्थायित्व के साथ ही संज्ञानात्मक एवं संवेदिक क्रियाशीलता और समाकलन बढ़ाने की ओर रहती है। बालरोगों के शारीरिक चिकित्सकों द्वारा बच्चों के साथ विकासात्मक देरी, मस्तिष्क पक्षाघात तथा जन्मजात मेरूदंडीय द्विशाखी (स्पाइना बाइफिडा) आदि का इलाज किया जा सकता है।
राजा किशोर सिंह दमोह जिले में हिंडोरिया में सन 1980 तक प्रदेश का सबसे बड़ा ग्राम था। वर्तमान यह नगरीय क्षेत्र है जहां के राजा किशोर सिंह लोधी की अगुवाई में अंग्रेजी हुकूमत के खिलाफ विद्रोह का बिगुल बजा दिया। इस स्वतंत्रता संग्राम में दमोह के क्रांतिकारी भी अछूते नहीं थे। जिन्होंने किशोर सिंह लोधी के नेतृत्व में स्वाधीनता के लिए जंग छेड़ दी। उस समय सागर कमिश्नरी के रूप में हिंडोरिया जागीर के रूप में जानी जाती थी। अंग्रेजों की राज्य हड़प नीति के तहत 70 गांव की हिंडोरिया रियासत पर भी अपना कब्जा करना चाहते थे। इसलिए हिंडोरिया पर अंग्रेजों की सेना के द्वारा तोपों से हमला किया गया।
सामाजिक नेटवर्किंग सेवाएं कई सामाजिक नेटवर्किंग सेवायें, जैसे फेसबुक, प्रयोगकर्ता को यह चुनने का विकल्प प्रदान करती हैं कि कौन लोग उसकी प्रोफ़ाइल देख सकते हैं। यह अनधिकृत प्रयोगकर्ता (ओं) तक उसकी जानकारी पहुंचने से रोकता है। किशोरों की एक बड़ी समस्या उनके माता-पिता द्वारा अपने बच्चे के माइस्पेस या फेसबुक खाते को देखा जाना है, जो कि ऐसा नहीं चाहते हैं। अपनी प्रोफ़ाइल को निजी बनाने से, किशोर यह चयन कर सकते हैं कि केवल 'दोस्त' बनाये गए प्रयोगकर्ता ही उनकी प्रोफ़ाइल देख पायें और इस तरह वे माता-पिता को प्रोफ़ाइल देखे जाने से रोक सकते हैं। किशोर निरंतर अपने माता-पिता और अपने निजी जीवन के बीच एक संरचनात्मक अवरोध लगाने की कोशिश कर रहे हैं।
बाल मनोविज्ञान बालमनोविज्ञान, मनोविज्ञान की एक एकीकृत शाखायी विधा है। यद्यपि 19वीं शताब्दी में भी बालकों के भली प्रकार से लालन पालन और शिक्षण के लिए बालमनोविज्ञान की आवश्यकता संसार के प्रमुख विद्वानों ने अनुभव की थी, तथापि इसका अधिक विकास 20वीं शताब्दी में ही, बालशिक्षण के महत्व के साथ-साथ, हुआ है। हरबर्ट स्पेन्सर ने इस बात पर जोर दिया है कि प्रत्येक नागरिक की शिक्षा में बालमनोविज्ञान की शिक्षा अनिवार्य होनी चाहिए। बालमनोविज्ञान के ज्ञान के बिना सफल गृहस्थ जीवन व्यतीत नहीं किया जा सकता। इसके पूर्व रूसो ने भी 18वीं शताब्दी में बालक की योग्य शिक्षा के लिए बालमनोविज्ञान की आवश्यकता बताई थी और कुछ अपने व्यक्तिगत अनुभव के आधार पर बालक के मनोविकास के संबंध में अपनी "एमील" नामक पुस्तक में लिखा है, परंतु रूसो जैसे विद्वानों के विचार वैज्ञानिक प्रयोगों पर आधारित नही थे। बालकों के शारीरिक और मानसिक विकास का वैज्ञानिक ढंग से अध्ययन पिछले 80 वर्षों से ही हो रहा है।
बाल विकास (7) किशोर।